Sankt-Peterburgning "SKA" xokkey klubi Kontinental xokkey ligasi final seriyasining 5-o‘yinida Magnitogorskning "Metallurg"ini mag‘lub etib, Gagarin kubogini qo‘lga kiritdi. 16 aprelda Magnitogorskda o‘tgan uchrashuv mehmonlarning 5:3 va seriyadagi 4:1 hisobidagi g‘alabasi bilan yakunlandi. Mezbonlar safida shaybalarni Oskar Osala (9-daq.), Viktor Antipin (24) va Yaroslav Kosov (41), g‘olib jamoa safida esa Nikita Gusev (28), Aleksandr Barabanov (30), Yevgeniy Dadonov (35), Ilya Kovalchuk (41) va Sergey Plotnikov (59) kiritdilar. SKA ushbu nufuzli sovrinni tarixda 2-marotaba qo‘lga kiritdi. Armiyachilar birinchi marotaba bu kubokni 2014/15 yillardagi mavsumda Qozonning "Ak-Basr" klubiga qarshi finalda qo‘lga kiritgandilar.